Bendarane timur sing nyata-nyata wis nyerahke jiwa ragane, mustika kaurmatane, rasane wis kaya dadi duweke. Mung keri kapan resmine, iki sing dadi tandha pitakon ing atine. Apa ya priyayi luhur kuwi rila lan sudi nampa dheweke minangka putra mantune ? Sanalika pikirane dadi abot, sing mahanani ulat dadi sedhih lan katon yen nelangsa. Batine : e … ya talah temen, tinitah urip wae kok dadi anake wong sekeng, sing mung jejering batur utawa abdi.
